Diari Oficial de la Generalitat Valenciana


Sumari del DOGV 3129, del 25-11-1997 (1997/3340)

Projecte de Delimitació i Expropiació de Terrenys destinats a Centres Docents en Ronda Sud.
-------------------------------------------------------------------------------------------

### Dades del document

Número de DOGV
:   3129

Data del DOGV
:   25-11-1997

Secció del DOGV
:   ALTRES ANUNCIS - EXPROPIACIONS

Número del document
:   1997/3340


Organisme emissor
:   Ajuntament de Crevillent

Tipus de document
:   Anunci

Projecte de Delimitació i Expropiació de Terrenys destinats a Centres Docents en Ronda Sud. [97/A3340]
  
El ple de la corporació municipal, en la sessió extraordinària del dia 23 de setembre de 1997, va adoptar entre altres l'acord següent:
  
"18. Projecte de Delimitació i Expropiació de Terrenys destinats a Centres Docents en Ronda Sud: procediment de taxació conjunta.
  
Es dóna compte del Projecte de Delimitació i Expropiació de Terrenys destinats a Centre Docent en Ronda Sud i Prolongació Mediterrani.
  
Atés que, d'acord amb el que estableix l'article 218 del Text Refós de la Llei sobre el Règim del Sòl i Ordenació Urbana, en totes les expropiacions derivades de l'aplicació de la legislació urbanística l'administració actuant podrà aplicar el procediment de taxació conjunta o continuar l'expropiació individualment conforme al procediment de la Llei d'Expropiació Forçosa.
  
Vist l'informe jurídic i el que han dictaminat les comissions informatives de Cultura, Urbanisme i Comptes.
  
Després del que s'ha exposat, el Ple de la corporació municipal, per unanimitat, va adoptar l'acord següent:
  
Primer
  
Declarar la necessitat d'ocupar els terrenys destinats a centre docent als carrers de Ronda Sud i Prolongació Mediterrani.
  
Segon
  
Aprovar inicialment el projecte de delimitació i expropiació de terrenys esmentat adés, que inclou la relació concreta de béns i drets que s'han d'expropiar necessàriament per a l'execució del centre docent.
  
Tercer
  
Aplicar el procediment de taxació conjunta regulat en els articles 218 i següents del Text Refós de la Llei sobre el Règim del Sòl i Ordenació Urbana.
  
Quart
  
Exposar al públic, pel termini d'un mes, l'esmentat projecte d'expropiació de terrenys a fi que les persones que puguen resultar-hi interessades formulen les reclamacions i observacions que estimen convenients, particularment pel que fa a la titularitat i valoració dels drets respectius. La informació al públic s'efectuarà mitjançant la inserció d'anuncis en el Diari Oficial de la Generalitat Valenciana, en el Butlletí Oficial de la Província, al tauler d'anuncis municipal i en un diari dels de major circulació de la província.
  
Cinqué
  
Notificar individualment a les persones interessades les taxacions de les finques afectades, mitjançant el trasllat literal del full d'apreciació i de la proposta de fixació dels criteris de valoració, a fi que puguen formular al·legacions en el termini d'un mes, comptadors a partir de la data de notificació."
  
Tot seguit es descriuen els béns i drets afectats:
  
Parcel·la 1
  
Descripció: "Rústica, 9 àrees 16 centiàrees, o 1 tafulla aproximadament, de terra de secà al terme de Crevillente, partida i reg de l'Anabal. Límits: al nord, una altra finca del comprador; llevant, els hereus de la senyora Dolores Mas; sud, el canal de Riegos de Levante, que la separa de la resta de la finca matriu que conserva la venedora; i ponent, la Cooperativa Obrera Virgen de la Esperanza i senyor Pascual Penalva Adsuar."
  
Inscripció: finca número 16.829, foli 7. Aquesta finca és part de la inscrita amb el número 9.651, foli 52, del llibre 195 de Crevillente, inscripció quarta.
  
Càrregues: sense càrregues.
  
Referència cadastral: polígon 1, parcel·la 12 (Cadastre 1973).
  
Propietari: senyor José Antonio Lledó Guilabert, per la compra a la senyora Remedios Quesada Candela i el senyor Vicente Mollá Mojica en l'escriptura de 21 de novembre de 1969.
  
Parcel·la 2
  
Descripció: urbana. Solar per a edificar a Crevillente, carrer de Ronda Sud, sense número, que ocupa una superfície de 434 metres, 70 decímetres quadrats. Límits: entrant per la dreta, Promociones Azabe, SL; esquerra, la vídua del senyor Manuel Serna; i, fons, el canal de Riegos de Levante.
  
Inscripció: finca 4.586, inscrita al tom 1278, llibre 407, foli 177, del Registre número 3 d'Elx.
  
 Càrregues: sense càrregues.
  
Referència cadastral: polígon 1, parcel·la 15 (Cadastre 1973).
  
Propietari: senyora Librada Guilabert Parres, casada en règim de béns de guanys amb el senyor Francisco Mateo Pastor, veïna de Cox, carrer de la Glorieta número 3, i document nacional d'identitat número 62106910-Z, per la compra del senyor Ramón Guilabert Gallardo i la senyora Librada Parres García, en l'escriptura de data 22 d'octubre de 1993, davant del notari de Crevillente José Perfecto Verdú Beltrán.
  
Parcel·la 3
  
Descripció: "Rústica: 1 hectàrea i les seues àrees o 80 centiàrees, equivalents a 14 tafulles, 2 vuitenes i 17 trossos de terra blanca, situades al terme de Crevillente, partida i reg de Raval. Límits: nord, canal de Riegos de Levante; est, el brossall de Canalar i les terres del senyor Vicente Maciá; sud, les del senyor Pedro Alcalá López i senda del camí de Catral i del senyor Cayetano Espinosa; i, oest, les del senyor Cayetano Espinosa i el senyor Vicente Sánchez".
  
Inscripció: finca número 12.783, inscrita al llibre 230 de Crevillent, foli 238, inscripció primera. Aquesta finca es forma per agrupació de les tres següents: primera, de la número 4.949 al foli 99, del llibre 73 de Crevillente, inscripció tercera; segona, de la finca número 5.410 al foli 97, del llibre 88 de Crevillente, inscripció quarta; i tercera, de la mateixa 888 al foli 226 del llibre 198 de Crevillente, inscripció dotzena.
  
Càrregues: sense càrregues.
  
Referència cadastral: polígon 1, parcel·la 159-a (Cadastre 1973).
  
Propietari: senyora Remedios, senyor Manuel Antonio i senyor Francisco Hurtado Puig per terceres parts iguals indivises, per la compra a la senyora Dolores Puig Lledó.
  
Parcel·la 4
  
Descripció: urbana. Solar edificable situat a Crevillente, carrer de Ronda Sud, que té 44 metres quadrats. Límits: nord, el carrer Ronda Sud; sud, senyora María Candela Quesada; est, senyora Marisa Juan Alfonso; i oest, la finca d'on aquesta procedeix.
  
Inscripció: finca número 15.922, inscrita al llibre 258 de Crevillente, foli 109, inscripció primera. Aquesta finca és part de la inscrita amb el número 15.146 al foli 221 del llibre 251 de Crevillente, inscripció primera.
  
Càrregues: sense càrregues.
  
Referència cadastral: sense referència cadastral.
  
Propietari: senyor José Antonio Lledó Guilabert, pel títol de compra en l'escriptura de data 9 de desembre de 1969, davant el notari Luis Saenz Camargo.
  
Cosa que es fa pública en compliment de l'article 219 de la Llei sobre Règim del Sòl i Ordenació Urbana, i es fa saber que el Projecte de Delimitació i Expropiació de Terrenys destinats a Centre Docent en Ronda Sud i Prolongació del Mediterrani es troba exposat al públic a les dependències de l'Oficina Tècnica Municipal de l'Ajuntament de Crevillente, situades al carrer Major, número 9.